**Publiskā sarunu procedūra**

**„Ūdensvada un kanalizācijas cauruļvadu uzbūve vai rekonstrukcija ar beztranšejas (caurduršanas) metodi”**

**(identifikācijas Nr.DŪ-2018/10)**

**NOLIKUMS**

# Vispārīgā informācija

* 1. Iepirkuma identifikācijas numurs: **DŪ-2018/10**
	2. Pasūtītājs:sabiedrība ar ierobežotu atbildību „Daugavpils ūdens”, reģistrācijas Nr.41503002432, Ūdensvada iela 3, Daugavpils, Latvijas Republika, LV-5401.
	3. Kontaktpersonas:

 – par iepirkuma norisi – iepirkumu speciāliste Elvīra Grabovska, tālrunis 65407512, fakss 65425547, e-pasts: iepirkumu.komisija@daugavpils.udens.lv

– par iepirkuma priekšmetu – Ūdensvada un kanalizācijas tīklu nodaļas vadītāja Olga Gaimoviča, tālrunis 654 07521, e-pasts olga.gaimovich@daugavpils.udens.lv

* 1. Pasūtītāja prasībām atbilstošo piedāvājumu izvēles kritērijs: **zemākā cena**.
	2. Pretendents nav tiesīgs iesniegt piedāvājuma variantus.
	3. Piedāvājuma nodrošinājums **nav** paredzēts.
	4. Līguma izpildes garantija **nav** paredzēta.

# Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām

* 1. **Iepirkuma priekšmets**:pakalpojums - ūdensvada un kanalizācijas cauruļvadu izbūve ar beztranšejas metodi (turpmāk – caurduršana),ievērojot Tehniskās specifikācijas (**1.pielikums**) prasības.

**CPV kodi:**

[45200000-9](http://www.iub.lv/?object_id=60) Pilnīgas vai daļējas izbūves darbi un inženiertehniskie darbi.

* 1. Iepirkuma priekšmets ***nav*** sadalīts daļās.
	2. Paredzamā līgumcena –**26 000,00 EUR (bez PVN).**

# Informācija par iepirkumu:

* 1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)
	2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisijas nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

# Piedāvājumu iesniegšanas kārtība

* 1. Piedāvājumu jāiesniedz personīgi vai nosūtot pa pastu, vai elektroniski, ja piedāvājums ir parakstīts ar drošu elektronisko parakstu un var būt arhivēts šifrētā zip-failā. (Attiecīgu rīku var ielādēt apmeklējot mājaslapu <https://www.7-zip.org/>).
	2. Ja piedāvājums ir sagatavot un iesniegts elektroniski un šifrēts, piegādātājs nodrošina zip-faila paroles nosūtīšanu pasūtītājam ne vēlāk par piedāvājuma iesniegšanas brīdi, bet ne agrāk par 20 minūtēm pirms piedāvājumu atvēršanas brīža drošības nolūkā nodublējot to gan uz norādīto pasūtītāja e-pasta adresi, gan iepirkuma komisijas priekšsēdētāja mobilo telefonu +371 26464557 SMS veidā, norādot pretendenta nosaukumu un reģistrācijas numuru.
	3. Ja elektroniski sagatavots piedāvājums nav šifrēts, Pasūtītājs neatbild par to, ka tas saturs var būt izpausts pirms piedāvājuma atvēršanas sēdes, kaut arī dara visu iespējamo, lai saglabāt piedāvājuma konfidencialitāti.
	4. Iesniegšanas vieta – SIA „Daugavpils ūdens”, Ūdensvada ielā 3, Daugavpilī, Latvijas Republika, LV-5401, 107.kab., vai ja piedāvājums tiks sūtīts elektroniski - iepirkumu.komisija@daugavpils.udens.lv, norādot sūtījuma tēmā iepirkuma nosaukumu un identifikācijas numuru.
	5. **Piedāvājuma iesniegšanas termiņš – līdz 2018.gada 15.jūnijam, plkst. 9:00**
	6. Iesniegto piedāvājumu atvēršana notiks **2018.gada 15.jūnijā, plkst. 10:00,** Ūdensvada ielā 3, Daugavpilī, SIA „Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.
	7. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ iesniedzējam.
	8. Elektroniski iesniegts piedāvājums, kurš tiks iesniegts neievērojot šī Nolikumā noteiktās prasības elektronisko piedāvājumu iesniegšanai, netiks izskatīts.
	9. Piedāvājumu vērtēšanu un lēmumu pieņemšanu komisija veic slēgtā sēdē.
	10. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
	11. Piedāvājuma derīguma termiņš: **60 dienas** no piedāvājumu iesniegšanas termiņa beigām (nolikuma 4.5. punkts).

# Piedāvājumu noformēšana:

* 1. Pretendents sagatavo un iesniedz piedāvājumu saskaņā ar iepirkumu procedūras dokumentu prasībām.
	2. Ja piedāvājumu sagatavo un iesniedz elektroniski, katrs dokuments, kuram atbilstoši Nolikumam jābūt atsevišķi parakstītam, ir jāparaksta ar drošu elektronisko parakstu atsevišķi.
	3. Piedāvājumu katrai iepirkuma daļai iesniedz atsevišķi.
	4. Piedāvājums jāsagatavo latviešu valodā, vienā eksemplārā. Piedāvājumā iekļautos dokumentus var iesniegt citā valodā, šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību saskaņā ar spēkā esošo attiecīgu jomu regulējošo normatīvo aktu prasībām. Pretējā gadījumā komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
	5. Piedāvājums jāiesniedz slēgtā un aizzīmogotā iepakojumā (aploksnē). Uz iepakojuma jānorāda:

SIA “Daugavpils ūdens”

Ūdensvada iela 3, Daugavpils, Latvija, LV-5401

Piedāvājums publiskai sarunu procedūrai

“Ūdensvada un kanalizācijas cauruļvadu uzbūve vai rekonstrukcija ar beztranšejas (caurduršanas) metodi”

Iepirkuma identifikācijas Nr. DŪ-2018/10

Neatvērt līdz 2018.gada 15.jūnijam, plkst.10:00

<Pretendenta nosaukums, juridiskā adrese un reģistrācijas numurs, kontaktpersona, tālrunis>

Ja piedāvājumu iesniedz elektroniski, šo tekstu iekļauj elektroniskās vēstules pamattekstā.

* 1. Piedāvājuma sākumā pēc titullapas jābūt piedāvājuma satura rādītājam, aiz kura seko visi pārējie piedāvājumā iekļaujamie dokumenti.
	2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
	3. Visiem piedāvājumā iekļautajiem dokumentiem (***izņemot piedāvājuma nodrošinājumu, ja tāds ir paredzēts***) jābūt caurauklotiem un apzīmogotiem tā, lai tos nebūtu iespējam atdalīt, visām lapām jābūt sanumurētām. Piedāvājuma nodrošinājums, ja tāds ir paredzēts, iesniedzams kā atsevišķs dokuments. Ja piedāvājums tiek iesniegts elektroniski, piedāvājuma nodrošinājums iesniedzams parakstīts ar nodrošinājuma izsniedzēja paraksttiesīgās personas drošu elektronisko parakstu.
	4. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu. Ja piedāvājums tiek iesniegts elektroniski, pilnvarai jābūt parakstītai elektroniski ar drošu elektronisko parakstu.
	5. Pieteikums, apliecinājums, finanšu piedāvājums jāsagatavo saskaņā ar iepirkumu procedūras nolikumam pievienotajām veidnēm.
	6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds ir paredzēts).

# Prasības pretendentiem un iesniedzamie dokumenti

* 1. Pretendentu kvalifikācijas prasības ir obligātas visiem pretendentiem, kas vēlas iegūt tiesības noslēgt vispārīgo vienošanos.

|  |  |  |
| --- | --- | --- |
| **Nr.****p.k.** | **Prasības**  | **Iesniedzamā informācija, kas nepieciešama, lai Pretendentu novērtētu saskaņā ar minētajām prasībām:** |
| **6.1.1.** | Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām. | Reģistrācijas faktu par Latvijas Republikā reģistrēto pretendentu reģistrāciju atbilstoši normatīvo aktu prasībām, Pasūtītājs iegūs publiskās datubāzēs.Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. |
|  | Pretendentam ir reģistrēts Latvijas Republikas Būvkomersantu reģistrā. | Informāciju par Latvijas Republikā reģistrētu pretendentu reģistrāciju Latvijas Republikas Būvkomersantu reģistrā atbilstoši normatīvo aktu prasībām, iepirkuma komisija iegūs būvniecības informācijas sistēmas publiski pieejamā datubāzē [www.bis.gov.lv](http://www.bis.gov.lv). |
| **6.1.2.** | Attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. | Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS). |
| **6.1.3.** | Pretendenta pieteikums dalībai iepirkumā, kas apliecina Pretendenta apņemšanos piegādāt preces saskaņā ar nolikuma prasībām.  | Pieteikums jāsagatavo atbilstoši pievienotajai veidnei (2.pielikums). Pieteikumu paraksta paraksttiesīga vai pilnvarotā persona. Ja pieteikumu paraksta pilnvarotā persona, pieteikumam jāpievieno pilnvaras oriģināl vai apliecināta kopija. |
| **6.1.4.** | Parakstīts finanšu piedāvājums. | Finanšu piedāvājums saskaņā ar nolikuma 3.pielikumu. Finanšu piedāvājumu jāiesniedz papīra formātā, vai Excel formātā ja piedāvājums tiek iesniegts elektroniski.  |
| **6.1.5.** | Pretendents pēdējo 5 (piecu) gada laikā (2013., 2014., 2015., 2016., 2017.gads un 2018.gads līdz piedāvājuma iesniegšanai) Pretendents ir realizējis vismaz vienu līgumu, kura ietvaros izbūvējis cauruļvadu ar caurduršanas metodi no Dn32 līdz Dn90 ar kopējo garumu vismaz 500 m. | Pieredzi apliecinošo līgumu saraksts brīvā formā ar ziņām par attiecīgo būvdarbu apjomu, objektiem, izpildes termiņu un vietu, kā arī par to, vai visi darbi ir veikti atbilstoši attiecīgajiem normatīviem un pienācīgi pabeigti.Pieredzes apliecināšanai pievienot attiecīgas atsauksmes. Gadījumā, ja Pretendentam par attiecīgo darbu nav pieejama Pasūtītāja atsauksme, Pretendents iesniedz akta par objekta nodošanu ekspluatācijā kopiju. Visiem būvdarbiem ir jābūt pilnībā pabeigtiem un būvobjekti nodoti ekspluatācijā. |
| **6.1.6.** | Pretendents pēdējo 5 (piecu) gada laikā (2013., 2014., 2015., 2016., 2017.gads un 2018.gads līdz piedāvājuma iesniegšanai) Pretendents ir realizējis vismaz vienu līgumu, kura ietvaros izbūvējis cauruļvadu ar caurduršanas metodi no Dn100 līdz Dn160 ar kopējo garumu vismaz 500 m. |
| **6.1.7.** | Pretendents pēdējo 5 (piecu) gada laikā (2013., 2014., 2015., 2016., 2017.gads un 2018.gads līdz piedāvājuma iesniegšanai) Pretendents ir realizējis vismaz vienu līgumu, kura ietvaros izbūvējis cauruļvadu ar caurduršanas metodi no Dn200 līdz Dn315 ar kopējo garumu vismaz 200 m. |
| **6.1.8.** | Pretendents pēdējo 5 (piecu) gada laikā (2013., 2014., 2015., 2016., 2017.gads un 2018.gads līdz piedāvājuma iesniegšanai) Pretendents ir realizējis vismaz vienu līgumu, kura ietvaros izbūvējis cauruļvadu ar caurduršanas metodi no Dn400 līdz Dn630 ar kopējo garumu vismaz 100 m. |

# Iepirkuma līgums:

* 1. Iepirkuma rezultātā paredzēts noslēgt iepirkuma līgumu saskaņā ar tā projektu, kurš pievienots nolikuma **4.pielikumā,** ar pretendentu, kurš būs piedāvājis zemāko cenu. Iepirkuma līguma darbības termiņš – **viens gads**, termiņu skaitot no iepirkuma līguma spēkā stāšanas dienas.
	2. Saskaņā ar iepirkuma līguma nosacījumiem Pasūtītājs nepieciešamības gadījumā veiks pieprasījumu par konkrētā pakalpojuma sniegšanu. Pasūtīto pakalpojumu cena nevar pārsniegt attiecīga pretendenta finanšu piedāvājumā norādīto.
	3. Pēc atsevišķa Pasūtītāja pieprasījuma Pretendentam būs jāsniedz pakalpojums Daugavpils pilsētas teritorijā
	4. Uzvarējušajam pretendentam iepirkuma līgums jāparaksta pēc adreses **Ūdensvada ielā 3, Daugavpilī, Latvijā** 5 (piecu) dienu laikā no pasūtītāja nosūtītā uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek izslēgts no dalības iepirkuma procedūrā. Tādā gadījumā iepirkuma līgums tiek piedāvāts noslēgšanai nākamajam pretendentam saskaņā ar iepirkuma komisijas veikto piedāvājumu cenu salīdzinājumu.
	5. Ja pretendents ir gatavs parakstīt līgumu ar drošu elektronisko parakstu, tas piedāvājumam pievieno par to brīvā formā sastādīto apliecinājumu.

# Piedāvājumu vērtēšana un izvēle:

* 1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām. Vērtējot pretendenta piedāvājumu, pasūtītājs pārbauda tajā esošas informācijas un preču parametru atbilstību pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību paredzamā iepirkuma vienošanās izpildes prasībām, pēc 6. punktā noteiktajiem dokumentiem, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda, vai piedāvājumos nav aritmētiskas kļūdas. Ja kļūdas tiek konstatētas, komisija tās izlabo.
	6. Pasūtītājs izvēlas piedāvājumu ar finanšu piedāvājumā norādīto **viszemāko cenu** (EUR bez PVN) no piedāvājumiem, kas atbilst nolikuma un tehniskās specifikācijas prasībām.

#  Pretendenta pienākumi un tiesības:

* 1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju;
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta;
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu;
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Daugavpils ūdens” 5 darba dienu laikā no lēmuma publicēšanas dienas SIA “Daugavpils ūdens” mājas lapā internetā, kur izvietota informācija par iepirkumu.

# Pasūtītāja pienākumi un tiesības:

* 1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums, piemēram, zuda nepieciešamība pēc iepirkuma priekšmeta, trūkst līdzekļu noslēdzamā līguma izpildei vai Pasūtītājs nav saņēmis kapitāla daļu turētāja atļauju attiecīga līguma segšanai.
	6. Tiesības izvēlēties nākamo piedāvājumu ar viszemāko cenu, ja izraudzītais pretendents nenoslēdz iepirkuma līgumu ar pasūtītāju tā norādītajā termiņā.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)

**Pielikumā:**

1.pielikums. Tehniskā specifikācija.

2.pielikums. Pieteikums dalībai iepirkuma procedūrā.

3.pielikums. Finanšu piedāvājuma sagatavošanas vadlīnijas un finanšu piedāvājuma veidne.

4.pielikums. Līguma projekts.

### 1.pielikums. Tehniskā specifikācija.

**TEHNISKĀ SPECIFIKĀCIJA**

Iepirkuma procedūras

**“Ūdensvada un kanalizācijas cauruļvadu uzbūve vai rekonstrukcija**

 **ar beztranšejas (caurduršanas) metodi”**

identifikācijas Nr. DŪ-2018/10 ietvaros

**Iepirkuma priekšmets – pakalpojums - ūdensvada un kanalizācijas cauruļvadu izbūve ar beztranšejas metodi (turpmāk – caurduršana)**

Paredzēts, ka cauruļvadu būvniecība ar beztranšejas metodi tiks paredzēta gadījumos, kad objektīvo iemeslu dēļ nav pieļauta ielas seguma bojāšana vai darbu veikšana ar atklāto tranšejas metodi nav iespējama. Pakalpojuma pasūtījums tiks veikts pēc nepieciešamības. Šīs specifikācijas 2.pantā norādīti darbu apjomi ir indikatīvi, lai noteiktu visizdevīgāko cenas piedāvājumu.

Caurduršanas darbu veikšana ieplānota gan avāriju likvidēšanas gaitā ūdensvada un kanalizācijas tīklos, gan ūdensvada un kanalizācijas tīklu būvniecības gaitā, Pretendentam jāparedz, ka dažos gadījumos cauruļvada izbūve ar caurduršanas metodi tiks veikta no akas.

Šajā specifikācijā un turpmāk Līguma izpratnē Pretendents veiks būvdarbus objektos, kuros SIA “Daugavpils ūdens” (turpmāk – Pasūtītājs) veiks būvdarbus kā galvenais būvuzņēmējs. Būvdarbu veicējam jāveic ar ūdensvada un kanalizācijas tīklu būvniecību saistīti būvdarbi kā SIA “Daugavpils ūdens” apakšuzņēmējs.

**1. Vispārīgās prasības Pretendentam un darbu organizēšanas kārtība**

1. Pretendents (būvdarbu veicējs) – juridiskā persona, kura ir reģistrēta Būvkomersantu reģistrā un tiesīga veikt ūdensvada un kanalizācijas tīklu būvdarbus.
2. Būvdarbu veicējam jāievēro Latvijas Republikas likumdošanas prasības būvdarbu veikšanai, tajā skaitā attiecībā uz civiltiesiskās atbildības obligāto apdrošināšanu.
3. Pretendentam jābūt pieredzei būvdarbu veikšanā ar caurduršanas metodi, proti, pēdējo piecu gadu laikā:
* cauruļvadu no Dn32 līdz Dn90 vismaz 500 m kopumā izbūve ar caurduršanas metodi viena līguma ietvaros,
* cauruļvadu no Dn100 līdz Dn160 vismaz 500 m kopumā izbūve ar caurduršanas metodi viena līguma ietvaros,
* cauruļvadu no Dn200 līdz Dn315 vismaz 200 m kopumā izbūve ar caurduršanas metodi viena līguma ietvaros,
* cauruļvadu no Dn400 līdz Dn630 vismaz 100 m kopumā izbūve ar caurduršanas metodi viena līguma ietvaros, par ko Pretendentam jāiesniedz attiecīgais apliecinājums.
1. Būvdarbu veikšanai objektos no Pretendenta jābūt norīkotai atbildīgai personai (būvdarbu vadītājs), kura būs atbildīga par Būvdarbu veicēja būvdarbu organizēšanu, veikšanu, kvalitātes kontroli un darba drošību. Šai personai jābūt sertificētai būvdarbu veikšanai ārējo ūdensvada un kanalizācijas tīklu būvniecības jomā.
2. Darbu izpildei Pretendentam jānodrošina sertificēti beztranšeju iekārtu operatori, kuri ir apguvuši apmācības kursu pie caurduršanas iekārtu (kuras atrodas Pretendenta rīcībā un ieplānotas izmantošanai caurduršanas darbiem) ražotājiem vai izplātītajiem, par ko Pretendentam jāiesniedz attiecīgo sertifikātu kopijas.
3. Pretendentam būvdarbi jāizpilda apjomos un termiņos, norādītos Pasūtījumā. Pasūtītājs apņemas sniegt pasūtījumu elektroniski pa e-pastu, vai pa faksu vai pa pastu uz Līgumā norādīto adresi. Pasūtījums tiks veikts vismaz 3 darba dienas pirms plānota darba sākuma.
4. Pretendentam jāveic būvdarbi, izmantojot savu tehnisko aprīkojumu, mehānismus un darba resursus, tajā skaitā cilvēciskus (strādniekus, ekskavatora vadītājus u.tml.) un materiālos (degviela, rezervdaļas, instrumenti, izejošie materiāli u.tml.) resursus. Pretendentam jābūt nomā vai īpašumā caurduršanas veikšanai nepieciešamais aprīkojums, tajā skaitā horizontālā virziena akas urbšanas (HVU) mašīna ūdensvada un kanalizācijas pievadu izbūvei, par ko Pretendentam jāiesniedz apliecinoši dokumenti.
5. Pretendents ir atbildīgs par darba drošību, vides aizsardzību, kārtību, ugunsdrošības pasākumu ievērošanu, neierobežojoties ar tiem, objektos savas kompetences un darbu apjomu ietvaros. Pretendents ir atbildīgs par bojājumiem un zaudējumiem, kurus savas darbības vai bezdarbības gaitā var nodarīt Pasūtītājam vai tā klientam.
6. Pēc nepieciešamības Pretendentam savi darbi un to veikšanas noteikumi papildus jāsaskaņo ar dzīvojamo māju īpašniekiem, ja būvdarbi skar minēto īpašnieku intereses vai īpašumu (galvenokārt tas attiecās uz būvdarbiem privātmāju pagalmos).
7. Pasūtītājs apņemas nodrošināt Pretendentu ar nepieciešamiem būvmateriāliem. Pieņemts, ka būvmateriālu piegāde tiks veikta uz objektu. Īpašos gadījumos, lai nepieļautu būvniecības procesa pārtraukumu, iespējams cits risinājums, kas tiks atrunāts atsevišķi.
8. Veicot caurduršanas darbus, Pretendentam jāsaņem visas nepieciešamās atļaujas būvdarbu veikšanai. Pēc nepieciešamības jāveic pazemes komunikāciju (inženiertīklu) kontrolatrakšana ar rokām. Būvdarbu procesā Pretendentam jānodrošina inženierkomunikāciju saglabāšana būvdarbu zonā.
9. Pasūtītājam jānodrošina Pretendents ar tehniskajām shēmām vai tehnisko projektu būvdarbu veikšanai nepieciešamo atļauju saņemšanai.
10. Pēc pieprasījuma Pretendentam jāiesniedz Pasūtītājam darbu veikšanas projekts pasūtītiem būvdarbiem. Šis pants attiecās uz 2.grupas inženierbūvēm.
11. Darbu veidi, kas paredzēti pasūtīšanai, aprakstīti tabulās zem šīs specifikācijas. Pasūtītājs ir tiesīgs pasūtīt tikai vienu no tabulā aprakstītiem darbiem.
12. Paredzēts, ka Pasūtītājs veiks tehnoloģisko būvbedru atrakšanu ar saviem spēkiem, saņemot visus nepieciešamus saskaņojumus. Dažos gadījumos Pasūtītājs ir tiesīgs pieprasīt Pretendentam veikt tehnoloģiskas būvbedres atrakšanu, par ko Pasūtītājs brīdina Pretendentu pasūtīšanas gaitā.
13. Pretendents ir atbildīgs par izpildīto būvdarbu darbu kvalitāti. Defektu novēršanas termiņš – 10 darba dienu laikā pēc defekta noteikšanas, par ko starp Pasūtītāju un Būvdarbu veicējiem sastādāms defektu noteikšanas akts. Garantijas periods paveiktiem būvdarbiem – atbilstoši Latvijas Republikas likumdošanai.
14. Pasūtītājs pieņem Pretendenta būvdarbus, pamatojoties uz būvniecības procesā paredzētiem parakstītiem būvdarbu aktiem (segto darbu aktiem, urbšanas protokoliem, hidraulisko izmēģinājumu aktiem, pašteces kanalizācijas skalošanas aktiem u.tml.). Visi izdevumi, saistīti ar izmēģinājumiem un pārbaudēm, jāsedz Pretendentam. Nepieciešamības gadījumā, caurduršanas protokoli Pretendentam jānodod licencētiem Pasūtītāja noraidītiem. Būvdarbi ir izskatāmi par paveiktiem pēc nodošanas-pieņemšanas akta parakstīšanas.

**2. Darba apraksts**

Darbu veidi:

* + ūdensvada cauruļvadu Dn 32 - 160 izbūve vai rekonstrukcija ar caurduršanas metodi,
	+ kanalizācijas cauruļvada DN/OD110-315 izbūve vai rekonstrukcija ar caurduršanas metodi.

|  |  |  |  |  |  |
| --- | --- | --- | --- | --- | --- |
| Nr.p/k | Caurules diametrs | Izm. vienības | Indikatīvais daudzums | Cena par vienu metru/gabalu, EUR | Indikatīva kopsumma, EUR (6=4x5) |
| 1 | 2 | 3 | 4 | 5 | 6 |
| 1 | Ūdensvada rekonstrukcija vai izbūve ar caurduršanas metodi |  |
| 1.1 | Dn32 | m | 100 |  |  |
| 1.2 | Dn63 | m | 100 |  |  |
| 1.3 | Dn100 | m | 100 |  |  |
| 1.4 | Dn160 | m | 50 |  |  |
| 2 | Kanalizācijas rekonstrukcija vai izbūve ar caurduršanas metodi |  |
| 2.1 | Dn110 | m | 100 |  |  |
| 2.2 | Dn160 | m | 100 |  |  |
| 2.3 | Dn200 | m | 100 |  |  |
| 2.4 | Dn315 | m | 50 |  |  |
| 3 | Tehnoloģiskās būvbedres atrakšana un atpakaļaizberšana |  |
| 3.1 | Tehnoloģiska būvbedres atrakšana un atpakaļaizberšana ar blietēšanu pa slāņiem (līdz 30 cm biezumā) un seguma atjaunošanu līdz sākotnējam stāvoklim (izņemot asfalta segumu). | gab. | 10 |  |  |
| Kopā: |  |

Tabulā norādītos izcenojumos (cenās par vienību) jābūt iekļautiem visiem Pretendenta izdevumiem, saistītiem ar norādīto darbu veikšanu, tajā skaitā:

* visi nepieciešami mērījumi un testēšanas;
* kvalitātes nodrošināšanai un kontrolei;
* materiālu sagatavošanai, uzglabāšanai, piegādēm un iestrādei (izņemot caurules);
* caurules sadurmetināšana (tiešā galu metināšana) nepieciešamos darbu veikšanai apjomos;
* būvgružu un citu ražošanas (caurduršanas) procesa atkritumu (piemēram, betonīta) izvešana, iekārtām un ar tām saistīti izdevumi;
* pagaidu (papildus darbi, lai izpildītu pamatdarbu) vai sagatavošanas darbi;
* vispārējās saistības, atbildības un riska nodrošinājumi;
* organizācijai un administrēšanai;
* tiesību aktos noteikto nodokļu un nodevu nomaksai, izņemot pievienotās vērtības nodokli, kas jāuzrāda atsevišķi;
* plānotā peļņa;
* sanitāro un drošības normu ievērošanai;
* darba izpildes dokumentācijas noformēšanai.

 **3. Darba izpildes laiks**

 2 nedēļu laikā pēc pasūtījuma, bet īpašos gadījumos, kad būvdarbi nepieciešami avārijas likvidēšanai - pēc speciāla pieprasījuma īsākā laikā.

 **4. Apmaksas noteikumi**

100% pēc nodošanas-pieņemšanas akta parakstīšanas, 15 kalendāra dienu laikā.

### 2.pielikums. Pieteikums dalībai iepirkuma procedūrā.

**PIETEIKUMS DALĪBAI IEPIRKUMA PROCEDŪRĀ**

**„Ūdensvada un kanalizācijas cauruļvadu uzbūve vai rekonstrukcija ar beztranšejas (caurduršanas) metodi”**

**identifikācijas Nr. DŪ-2018/10 ietvaros**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

**Informācija par pretendentu:**

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

* piesakās piedalīties iepirkuma procedūrā <iepirkuma procedūras nosaukums, identifikācijas Nr.>
* apņemas ievērot iepirkuma procedūras nolikuma prasības un piekrīt visiem tā noteikumiem;
* apliecina gatavību piegādāt preci un glabāt to savā noliktavā saskaņā ar Pasūtītāja prasībām iepirkuma procedūras *<iepirkuma procedūras nosaukums, identifikācijas Nr.>* ietvaros un pārdot Preces par finanšu piedāvājumā norādītajām cenām;
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgā iepirkuma līguma noslēgšanai, bet ne ilgāk kā līdz *<norādīt piedāvājuma derīguma termiņu saskaņā ar nolikuma prasībām>,*
* apliecina, ka piekrīt nolikumam pievienotā līguma projekta noteikumiem un ir gatavs līguma noslēgšanas tiesību piešķiršanas gadījumā noslēgt līgumu ar pasūtītāju saskaņā ar nolikumam pievienotā līguma projekta noteikumiem;
* apliecina, ka nolikumam pievienotā līguma projekta noteikumi ir saprotami un pieņemami;
* pretendents (ja Pretendents ir fiziska vai juridiska persona), personālsabiedrība un visi personālsabiedrības biedri (ja Pretendents ir personālsabiedrība) vai visi personu apvienības dalībnieki (ja Pretendents ir personu apvienība) apliecina, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi.
* visa Piedāvājumā ietvertā informācija ir patiesa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

### 3.pielikums. Finanšu piedāvājuma sagatavošanas vadlīnijas un finanšu piedāvājuma veidne.

**FINANŠU PIEDĀVĀJUMA SAGATAVOŠANAS VADLĪNIJAS**

**„Ūdensvada un kanalizācijas cauruļvadu uzbūve vai rekonstrukcija ar beztranšejas (caurduršanas) metodi”**

**identifikācijas Nr. DŪ-2018/10 ietvaros**

**1.** Veidne, kas aizpildīta saskaņā ar šo prasīto informāciju, veido finanšu piedāvājumu.

**2.** Pretendentam ir jāsagatavo finanšu piedāvājums un jāaizpilda visas veidnē norādītās pozīcijas.

**3.** Neskatoties uz jebkādiem ierobežojumiem, ko var ietvert atsevišķu pozīciju vai šīs finanšu piedāvājuma veidnes formulējumi, pretendentam jāsaprot, ka summas, ko pretendents ierakstījis finanšu piedāvājuma pozīcijās, attiecināmas tikai uz pilnībā izpildītu pakalpojumu.

**4.** Finanšu piedāvājuma cenā, ko veido izmaksu pozīcijas, jābūt iekļautiem visiem plānotajiem izdevumiem par darbu, pakalpojumiem, materiāliem un iekārtām, kas nepieciešami līguma izpildei pilnā apmērā un atbilstošā kvalitātē saskaņā ar LR normatīvajiem aktiem, atbildīgo institūciju prasībām un līguma noteikumiem, tai skaitā tehniskām specifikācijām.

**5.** Vienības cenās ir jāietver visas tādas tiešas un netiešas izmaksas, ja nav noteiktas atsevišķi, kas saistītas ar līguma prasību ievērošanu.

**6.** Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

**7.Vienības cenas ir fiksētas un nav maināmas līguma izpildes laikā**.

**8.** Finanšu piedāvājums iesniedzams papīra formātā.

**9.** Iepirkuma procedūras piedāvājuma vērtēšanas laikā pretendents var tikt lūgts iesniegt detalizētāku piedāvājumā minēto cenu pozīciju atšifrējumu.

**10. Ja tehniskajā specifikācijā vai citos iepirkuma dokumentos ir minētas pretrunīgas prasībās, pretendentam ir jāplāno izdevumi, vadoties no stingrākām prasībām.**

**FINANŠU PIEDĀVĀJUMS**

**„Ūdensvada un kanalizācijas cauruļvadu uzbūve vai rekonstrukcija ar beztranšejas (caurduršanas) metodi”**

**identifikācijas Nr. DŪ-2018/10 ietvaros**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

|  |  |  |  |  |  |
| --- | --- | --- | --- | --- | --- |
| Nr.p/k | Caurules diametrs | Izm. vienības | Indikatīvais daudzums | Cena par vienu metru/gabalu, EUR (bez PVN) | Indikatīva kopsumma, EUR (bez PVN) (6=4x5) |
| 1 | 2 | 3 | 4 | 5 | 6 |
| 1 | Ūdensvada rekonstrukcija vai izbūve ar caurduršanas metodi |
| 1.1 | Dn32 | m | 100 |  |  |
| 1.2 | Dn63 | m | 100 |  |  |
| 1.3 | Dn100 | m | 100 |  |  |
| 1.4 | Dn160 | m | 50 |  |  |
| 2 | Kanalizācijas rekonstrukcija vai izbūve ar caurduršanas metodi |
| 2.1 | Dn110 | m | 100 |  |  |
| 2.2 | Dn160 | m | 100 |  |  |
| 2.3 | Dn200 | m | 100 |  |  |
| 2.4 | Dn315 | m | 50 |  |  |
| 3 | Tehnoloģiskās būvbedres atrakšana un atpakaļ aizbēršana |
| 3.1 | Tehnoloģiska būvbedres atrakšana un atpakaļ aizbēršana ar blietēšanu pa slāņiem (līdz 30 cm biezumā) un seguma atjaunošanu līdz sākotnējam stāvoklim (izņemot asfalta segumu). | gab. | 10 |  |  |
| Kopā EUR (bez PVN): |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

### 4.pielikums. Līguma projekts.

|  |
| --- |
| **IEPIRKUMA LĪGUMS NR.\_\_\_\_\_\_\_\_\_\_** |
|  |
|  |
| Sabiedrība ar ierobežotu atbildību „Daugavpils ūdens”, reģistrācijas Nr.41503002432, adrese Ūdensvada ielā 3, Daugavpilī, Latvijā, LV-5401, tās valdes locekļa Ģirta Kolendo personā, kas rīkojas uz sabiedrības statūtu pamata (turpmāk – Pasūtītājs), no vienas puses,un<komersanta firma, reģistrācijas numurs, adrese>, <pārstāvja amats, vārds, uzvārds> personā, kas rīkojas uz <pārstāvību apliecinošs dokuments> pamata (turpmāk – Izpildītājs), no otras puses, turpmāk šā līguma tekstā kopā saukti par Pusēm un katrs atsevišķi par Pusi,pamatojoties uz iepirkuma procedūras <iepirkuma procedūras priekšmets> (turpmāk tekstā - Iepirkuma procedūra) rezultātiem, noslēdz šo līgumu (turpmāk tekstā – Līgums) par sekojošo.**1. LĪGUMA PRIEKŠMETS**Pasūtītājs uzdod un Izpildītājs apņemas:Pamatojoties uz Pasūtītāja veiktās Iepirkuma procedūras tehniskās specifikācijas prasībām, Pasūtītājs, izdarot attiecīgu pieprasījumu, pasūta, bet Izpildītājs izpilda <izpildāmo darbu raksturojums> (turpmāk tekstā – Darbi).**2. LĪGUMA DARBĪBAS TERMIŅŠ**2.1. Līgums stājas spēkā ar tā abpusējās parakstīšanas brīdi.2.2. Līgums darbojas <termiņš mēnešos vai gados> no tā spēkā stāšanās dienas. Pēc līguma darbības izbeigšanās ikviena Puse ir atbildīga par jebkādu saistību izpildīšanu, kas līdz tam palikušas neizpildītas un Līgums tiek uzskatīts par spēkā esošu, cik tālu tas nepieciešams vēl neizpildīto saistību satura un apjoma noteikšanai.2.3. Jebkurai no Pusēm ir tiesības izbeigt Līgumu, ja otrā Puse nepilda Līguma noteikumus, rakstiski brīdinot par to otru Pusi 10 dienas iepriekš.**3. LĪGUMA SUMMA UN NORĒĶINU KĀRTĪBA**3.1. Maksimāla kopējā saskaņā ar Līgumu izpildāmo Darbu vērtība (cena) bez pievienotās vērtības nodokļa ir <summa cipariem un vārdiem>. 3.2. Katra pieprasījuma ietvaros Pasūtītājs samaksā Izpildītājam izpildīto Darbu vērtību (cenu) kā atlīdzību par Darbu veikšanu, kura iekļauj sevī visus nodokļus, nodevas, kā arī saskaņā ar Līguma izpildi Izpildītājam radušos izdevumus, pārskaitot attiecīgu summu uz Izpildītāja kontu kredītiestādē 15 (piecpadsmit) dienu laikā no Darbu pieņemšanas-nodošanas akta abpusējās parakstīšanas un attiecīga rēķina saņemšanas dienas. Puses ievēro pievienotās vērtības nodokļa samaksas kārtību atbilstoši ārējos normatīvos aktos noteiktajai.3.3. Par samaksas dienu tiek uzskatīta diena, kurā Pasūtītājs veicis pārskaitījumu uz Līgumā norādīto Izpildītāja kontu kredītiestādē.3.4. Pasūtītājs ir atbrīvots no pienākuma samaksāt Izpildītājam par padarītajiem Darbiem, ja tie nav izpildīti pilnīgi.3.5. Izpildītājs izpilda Darbus par cenām, kādas noteiktas attiecīgajiem Darbiem šajā līgumā, vērā ņemot faktiski izpildīto Darbu apjomu, kurš nepieciešams Pasūtītāja pieprasījuma apmierināšanai. Līgumā noteiktajās Darbu cenās ietilpst visa Izpildītājam maksājamā atlīdzība par attiecīgo Darbu izpildi, proti, visi Izpildītāja tiešie un netiešie izdevumi, kas saistīti ar Izpildītājam Līgumā pielīgto saistību izpildi.3.6. Ja Izpildītājs nepilda savas no Līguma izrietošas saistības, tas maksā līgumsodu 0,1% apmērā no neizpildīto saistību vērtības par katru saistību izpildes nokavējuma dienu, bet ne vairāk kā 10% no neizpildīto saistību vērtības.3.7. Ja Pasūtītājs nepilda savas no Līguma izrietošas saistības, tas maksā līgumsodu 0,1% apmērā no neizpildīto saistību vērtības par katru saistību izpildes nokavējuma dienu, bet ne vairāk kā 10% no neizpildīto saistību vērtības.3.8. Ja Izpildītājs nokavē savu no Līguma izrietošo saistību izpildi vairāk, nekā par 10 dienām un Pasūtītājs ir ierosinājis konkrēta pieprasījuma atsaukšanu, Izpildītājs maksā Pasūtītājam līgumsodu 30% apmērā no attiecīgā pieprasījuma summas.3.9. Līguma 3.6. un 3.7.apakšpunktā noteiktā līgumsoda samaksa neatbrīvo Puses no līgumsaistību izpildes. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām. Līgumā noteiktie līgumsodi nav uzskatāmi par zaudējumu atlīdzību.**4. DARBU IZPILDES KĀRTĪBA, DARBU NODOŠANAS UN PIEŅEMŠANAS KĀRTĪBA, KVALITĀTES ATBILSTĪBAS PĀRBAUDE**4.1. Izpildītājs izpilda visus tos un tikai tos Darbus, kurus Pasūtītājs ir pasūtījis, izdarot pieprasījumu. Pasūtītājs pasūta Darbus, ievērojot nepieciešamību un savas finansiālās iespējas. Jebkurā gadījumā pieprasījuma izdarīšana ir Pasūtītāja tiesības nevis pienākums. Līguma darbības laikā Pasūtītājs ir tiesīgs izdarīt neirobežotu pieprasījumu skaitu, kamēr saskaņā ar Līgumu pasūtīto Darbu kopējā vērtība (cena) nesasniedza Līguma summu.4.2. Pasūtītājs izdara pieprasījumu rakstiski, nosūtot to Izpildītājam pa pastu, pa faksu, pa elektronisko pastu vai iesniedzot to Izpildītājam pret parakstu. Pa pastu nosūtīts pieprasījums uzskatāms par Izpildītāja saņemtu septītajā dienā no tā nodošanas pastā. Pa faksu vai pa elektronisko pastu nosūtīts pieprasījums uzskatāms par saņemtu dienā, kad Izpildītājs tādā pašā veidā (t.i., pa faksu vai pa elektronisko pastu) nosūtījis Pasūtītājam rakstisku apliecinājumu par pieprasījuma saņemšanu. Izpildītājam pret parakstu iesniegts pieprasījums uzskatāms par saņemtu iesniegšanas dienā. Ja Pasūtītājs vienlaicīgi izdara pieprasījumu vairākos no iepriekš minētiem veidiem, tad uzskatāms, ka Izpildītājs pieprasījumu saņēmis dienā, kurā iestājas agrākais no šajā līguma punktā iepriekš norādītajiem pieprasījuma saņemšanas faktiem.4.3. Izpildītājam ir pienākums nodrošināt rakstisku pieprasījumu pieņemšanu no Pasūtītāja darba dienās no plkst. 08.00 līdz plkst. 16.30.4.4. Izpildītājs izpilda Pasūtītāja pasūtītos un tā prasībām atbilstošus Darbus termiņos, kuri noteikti Iepirkuma procedūras tehniskajā specifikācijā.4.5. Izpildītājs izpilda Darbus, izmantojot savā rīcībā esošo darbaspēku, darbarīkus, ierīces, iekārtas, līdzekļus, transportlīdzekļus.4.6. Pēc Darbu izpildes Izpildītājs nodod, bet Pasūtītājs pieņem Darbus. Darbu nodošana un pieņemšana notiek Pasūtītāja pārstāvja klātbūtnē, piedaloties Izpildītāja pārstāvim. Par konkrētu Darbu nodošanas laiku Izpildītājs informē Pasūtītāju rakstiski vismaz 3 (trīs) darba dienas iepriekš.4.7. Par atklātiem Darbu trūkumiem vai savstarpējām pretenzijām Darbu nodošanas un pieņemšanas laikā tiek sastādīts defektu akts.4.8. Darbu, kas atzīti par izpildītiem atbilstoši Līguma noteikumiem, izpildi apliecina Pasūtītāja un Izpildītāja parakstīts attiecīgo Darbu nodošanas-pieņemšanas akts, kurā tiek norādīts veikto Darbu uzskaitījums (apraksts). 4.9. Izpildītājs izpilda Darbus kvalitatīvi, tas ir – atbilstoši Līguma noteikumiem, saskaņā ar Latvijas Republikā spēkā esošajiem normatīvajiem aktiem.4.10. Nekvalitatīvi vai Līguma noteikumiem neatbilstoši veiktie Darbi netiek pieņemti un netiek apmaksāti līdz konstatēto neatbilstību novēršanai un attiecīgo Darbu pieņemšanai no Pasūtītāja puses.4.11. Ja Darbu nodošanas un pieņemšanas laikā jebkura no Pusēm konstatē, ka Darbi ir izpildīti nekvalitatīvi vai citādi neatbilst Līguma nosacījumiem, Izpildītājs novērš šo trūkumu 3 dienu laikā no tā atklāšanas dienas, ja Iepirkumu procedūras tehniskajā specifikācijā nav norādīts cits trūkumu novēršanas termiņš. Atklāto trūkumu novēršana neatbrīvo Izpildītāju no Līguma 4.4.punktā mīnētā termiņa ievērošanas.4.12. Izpildītājam ir pienākums 20 dienu laikā novērst arī tādus trūkumus Darbos, kuru kvalitāti vai atbilstību Pasūtītāja prasībām nav bijis iespējams pārbaudīt un konstatēt Darbu nodošanas un pieņemšanas brīdī, gadījumā ja tos konstatē 30 dienu laikā no Darbu pieņemšanas-nodošanas akta abpusējās parakstīšanas dienas.**5. GARANTIJA**5.1. Garantija ir Izpildītāja apliecinājums, ka Izpildītāja atbilstoši Pasūtītāja prasībām izpildīto Darbu rezultātiem garantijas periodā būs bez defekta, tas ir, saglabās lietošanas īpašības, drošumu, izpildījumu un kvalitāti.5.2. Saskaņā ar Līguma nosacījumiem un atbilstoši Pasūtītāja prasībām Izpildītāja izpildīto Darbu rezultātu garantijas periods noteikts speciālajos attiecīgu būvniecības nozari regulējošajos normatīvajos aktos, garantijas periodu skaita no Darbu pieņemšanas-nodošanas akta abpusējās parakstīšanas dienas.5.3. Ja garantijas periodā Darbu rezultātiem rodas jebkādi defekti vai bojājumi, kuriem par iemeslu kļuva no Pasūtītāja neatkarīgie apstākļi un par kuru rašanos nav vainojams Pasūtītāja personāls, Izpildītājam ir pienākums 20 dienu laikā no pretenzijas nosūtīšanas dienas tos novērst, atgriežot Darbu rezultātiem normālas, Pasūtītāja prasībām atbilstošas īpašības (turpmāk tekstā – Garantijas darbi). Garantijas darbu laikā Izpildītājs nodrošina Pasūtītājam iespēju netraucēti un nepārtraukti veikt savu saimniecisku darbību, ja tās veikšana ir atkarīga no kvalitatīvu Pasūtītāja prasībām atbilstošo Darbu rezultātu pastāvēšanas.**6. DARBU IZPILDES VIETA**Darbu izpildes vieta ir teritorija, kurā Pasūtītājam ir tiesības veikt savu saimniecisku darbību. Precīza konkrēto Darbu izpildes vieta nosakāma attiecīgajā Pasūtītāja pieprasījumā.**7. PUŠU TIESĪBAS UN PIENĀKUMI**7.1. Izpildītājs apņemas:7.1.1. kvalitatīvi izpildīt Darbus atbilstoši Pasūtītāja prasībām, ievērojot attiecīgās nozares un profesijas labo praksi;7.1.2. nodot Pasūtītājam īpašumā Darbu kontrolējošās iestādes vai citas institūcijas izsniegtos dokumentus, kas apliecina Darbu atbilstību noteiktiem standartiem, izskaidrot Darbu rezultātu saglabāšanas un drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Darbu rezultātu lietošanas vai ekspluatācijas laikā (sertifikāti, darba instrukcijas u.c.); 7.1.3. pēc kvalitatīvās Darbu izpildes nodot Darbus Pasūtītājam, parakstot Darbu pieņemšanas-nodošanas aktu.7.2. Pasūtītājs apņemas:7.2.1. norēķināties ar Izpildītāju, samaksājot tam Darbu vērtību (cenu) par kvalitatīvi, atbilstoši Pasūtītāja prasībām izpildītiem Darbiem Līgumā noteiktajā termiņā un kārtībā;7.2.2. nelikt Izpildītājam šķēršļus Līguma nosacījumu izpildei;7.2.3. pieņemt Darbus, parakstot Izpildītāja iesniegto Darbu pieņemšanas-nodošanas aktu, ja Izpildītājs ir izpildījis Darbus kvalitatīvi, bez defektiem, trūkumiem un atbilstoši Pasūtītāja prasībām.**8. STRĪDU IZSKATĪŠANAS KĀRTĪBA UN CITI NOSACĪJUMI**8.1. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikā spēkā esošajos normatīvajos aktos noteiktajā kārtībā.8.2 Līguma gaitu kontrolē Pasūtītāja norīkots pārstāvis – <amats, vārds, uzvārds, tālruņa numurs, e-pasta adrese>. Par pārstāvja maiņu Pasūtītājs informē Izpildītāju rakstveidā.8.3. Līgumu prioritātes secībā veido šādi dokumenti, kuri ir daļa no Līguma:1. [a. šīs iepirkuma līgums;
2. b. Iepirkuma procedūras tehniskā specifikācija;
3. c. Pielikumi:
* – Iepirkuma procedūras laikā Izpildītāja sniegtā precizējošā informācija;
* – Iepirkuma procedūras laikā Pasūtītāja sniegtā precizējošā informācija;
1. d. Izpildītāja piedāvājums;
2. e. Izpildītāja pārstāvja pilnvaras apliecinošā dokumenta kopija;
* f. Veidnes:
* – pieņemšanas-nodošanas akta veidne;
* – defektu akta veidne.

Pielikumi ir prioritāri tikai attiecībā uz dokumentu, ko tie groza.][[1]](#footnote-1)8.4. Līgums sastādīts latviešu valodā, divos eksemplāros ar vienādu juridisku spēku, no kuriem viens glabājas pie Pasūtītāja, otrs pie Izpildītāja, katrs eksemplārs uz <lapu skaits> lapām.8.5. Ar Līguma parakstīšanas brīdi Pušu pārstāvji apliecina, ka viņiem ir visas tiesības uzņemties Līgumā noteiktās saistības un pienākumus, kā arī vienojas pildīt visus Līgumā paredzētos nosacījumus. |
|  |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: Swedbank ASBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Ģirts Kolendo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums  |

1. Līgumā ietilpstošo dokumentu saraksts var mainīties atkarībā no situācijas [↑](#footnote-ref-1)